CELEX: 31983R3560
Language: el
Date: 1983-12-12
Title: Κανονισμός (ΕΟΚ) αριθ. 3560/83 του Συμβουλίου της 12ης Δεκεμβρίου 1983 περί ανοίγματος και τρόπου διαχειρίσεως μιας προτιμησιακής κοινοτικής οροφής για ορισμένα διυλισμένα προϊόντα πετρελαίου στην Τουρκία και περί θεσπίσεως μιας κοινοτικής επιτηρήσεως των εισαγωγών αυτών των προϊόντων (1984)

Avis juridique important

|

31983R3560

Κανονισμός (ΕΟΚ) αριθ. 3560/83 του Συμβουλίου της 12ης Δεκεμβρίου 1983 περί ανοίγματος και τρόπου διαχειρίσεως μιας προτιμησιακής κοινοτικής οροφής για ορισμένα διυλισμένα προϊόντα πετρελαίου στην Τουρκία και περί θεσπίσεως μιας κοινοτικής επιτηρήσεως των εισαγωγών αυτών των προϊόντων (1984)  

Επίσημη Εφημερίδα αριθ. L 355 της 17/12/1983 σ. 0007 - 0009

***** ΚΑΝΟΝΙΣΜΟΣ (ΕΟΚ) αριθ. 3560/83 ΤΟΥ ΣΥΜΒΟΥΛΙΟΥ  της 12ης Δεκεμβρίου 1983  περί ανοίγματος και τρόπου διαχειρίσεως μιας προτιμησιακής κοινοτικής οροφής για ορισμένα διυλισμένα προϊόντα πετρελαίου στην Τουρκία και περί θεσπίσεως μιας κοινοτικής επιτηρήσεως των εισαγωγών αυτών των προϊόντων (1984)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, εν αναμονή της ενάρξεως ισχύος του συμπληρωματικού πρωτοκόλλου που υπεγράφη στην Άγκυρα στις 30 Ιουνίου 1973 που περιελάμβανε τις τροποποιήσεις που έπρεπε να επέλθουν στη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας και στο πρόσθετο πρωτόκολλο (1), που έγιναν αναγκαίες συνεπεία της προσχωρήσεως των νέων κρατών μελών, η Κοινότητα ανέλαβε τη δέσμευση σε μια ενδιάμεση συμφωνία (2) για μια περιορισμένη διάρκεια κατά την περίοδο που προηγείται της ενάρξεως ισχύος του συμπληρωματικού πρωτοκόλλου και εφαρμοζόμενη μέχρι τις 31 Δεκεμβρίου 1974 αλλά υπαγόμενη, για το 1984, στους όρους που προβλέπονται στο άρθρο του 13, να θέσει σε εφαρμογή ορισμένες διατάξεις του συμπληρωματικού πρωτοκόλλου σχετικά με τις συναλλαγές των εμπορευμάτων· ότι, κατά τους όρους του άρθρου 6 αυτής της ενδιάμεσης συμφωνίας, που τροποποιεί το άρθρο μόνο παράγραφος 1 του παραρτήματος Ι του πρόσθετου πρωτοκόλλου, η Κοινότητα πρέπει να αναστείλει καθ ' ολοκληρία τους εφαρμοζόμενους δασμούς σε ορισμένα προϊόντα πετρελαίου, του κεφαλαίου 27 του Κοινού Δασμολογίου, διυλισμένα στην Τουρκία, εντός των ορίων μιας κοινοτικής δασμολογικής ποσοστώσεως ετήσιας ποσότητας 340 000 τόνων· ότι πρέπει να προβλεφθεί προσωρινά, για τα εν λόγω προϊόντα, μια προβλεπόμενη διόρθωση των δασμολογικών πλεονεκτημάτων συνιστάμενη ουσιαστικά στην υποκατάσταση της κοινοτικής δασμολογικής ποσοστώσεως από μια κοινοτική οροφή της οποίας το ύψος, μετά από διαδοχικές προσαυξήσεις, ανέρχεται στους 539 570 τόνους, πέραν των οποίων δύνανται να επαναφερθούν οι εφαρμοζόμενοι δασμοί έναντι τρίτων χωρών·  ότι, σύμφωνα με το άρθρο 119 της πράξεως προσχωρήσεως του 1979, το Συμβούλιο εξέδωσε τον κανονισμό (ΕΟΚ) αριθ. 3555/80 της 16ης Δεκεμβρίου 1980 περί καθορισμού του καθεστώτος που εφαρμόζεται στις εισαγωγές στην Ελλάδα, καταγωγής Αλγερίας, Ισραήλ, Μάλτας, Μαρόκου, Πορτογαλίας, Συρίας, Τυνησίας και Τουρκίας (3)· ότι ο παρών κανονισμός εφαρμόζεται στην Κοινότητα των Εννέα·  ότι η εφαρμογή του καθεστώτος οροφής καθιστά αναγκαία την κανονική πληροφόρηση της Κοινότητας σχετικά με την εξέλιξη των εισαγωγών των εν λόγω διυλισμένων στην Τουρκία προϊόντων· ότι ενδείκνυται, ως εκ τούτου, να υποβληθεί η εισαγωγή των προϊόντων αυτών σε σύστημα επιτηρήσεως·  ότι ο στόχος αυτός δύναται να επιτευχθεί με την προσφυγή σε έναν τρόπο διαχειρίσεως εκφραζόμενο στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, στο μέτρο που τα προϊόντα αυτά προσκομίζονται στο τελωνείο υπό την κάλυψη δηλώσεων περί θέσεως σε ελεύθερη κυκλοφορία· ότι αυτός ο τρόπος διαχειρίσεως πρέπει να προβλέπει τη δυνατότητα επαναφοράς των δασμών του Κοινού Δασμολογίου μόλις γίνει υπέρβαση των εν λόγω οροφών σε κοινοτικό επίπεδο·  ότι ο τρόπος αυτός της διαχειρίσεως απαιτεί στενή και ιδιαίτερα ταχεία συνεργασία μεταξύ κρατών μελών και Επιτροπής, η οποία πρέπει, ιδίως, να δύναται να παρακολουθεί την κατάσταση του καταλογισμού έναντι των οροφών και να πληροφορεί σχετικά τα κράτη μέλη· ότι η συνεργασία αυτή πρέπει να είναι τόσο στενή όσο είναι αναγκαίο για να δύναται η Επιτροπή να λαμβάνει τα κατάλληλα μέτρα για την επαναφορά των δασμών του Κοινού Δασμολογίου μόλις γίνει υπέρβαση της οροφής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 1η Ιανουαρίου μέχρι τις 31 Δεκεμβρίου 1984, αναστέλλονται καθ' ολοκληρία στην Κοινότητα των Εννέα, με την επιφύλαξη του άρθρου 2, οι δασμοί του Κοινού Δασμολογίου για ορισμένα προϊόντα πετρελαίου διυλισμένα στην Τουρκία εντός των ορίων μιας κοινοτικής οροφής 539 570 τόνων.  2. Τα προϊόντα πετρελαίου στα οποία εφαρμόζεται η παράγραφος 1 είναι τα κατωτέρω απαριθμούμενα:  1.2 //   //   // Κλάση  του Κοινού  Δασμολογίου   //  Περιγραφή εμπορευμάτων   //   //   //   //   // 27.10  // Έλαια εκ πετρελαίου ή εξ ασφαλτούχων ορυκτών (έτερα των ακατεργάστων ελαίων)· παρασκευάσματα μη αλλαχού κατονομαζόμενα ή περιλαμβανόμενα, περιέχοντα κατά βάρος έλαια εκ πετρελαίου ή εξ ασφαλτούχων ορυκτών εις ποσοστόν ανώτερον ή ίσον του 70 % και των οποίων τα έλαια ταύτα αποτελούν το βασικόν συστατικόν:  //   // Α. Ελαφρά έλαια:  //   // ΙΙΙ. Προοριζόμενα δι' ετέρας χρήσεις  //  // Β. Μέσα έλαια:  //   // ΙΙΙ. Προοριζόμενα δι' ετέρας χρήσεις  //   // Γ. Βαρέα έλαια:  //   // Ι. Πετρέλαιον εσωτερικής καύσεως:  //   // γ) Προοριζόμενον δι' ετέρας χρήσεις  //   // ΙΙ. Πετρέλαιον εξωτερικής καύσεως:  //   // γ) Προοριζόμενον δι' ετέρας χρήσεις  //   // ΙΙΙ. Έλαια λιπαντικά και έτερα:  //   // γ) Προοριζόμενα να αναμιχθούν συμφώνως προς τους όρους της συμπληρωματικής σημειώσεως 7 του παρόντος κεφαλαίου 27 (α)  //   // δ) Προοριζόμενα δι' ετέρας χρήσεις  // 27.11.  // Αέρια του πετρελαίου και έτεροι αέριοι υδρογονάνθρακες:  //   // Β. Λοιπά:  //   // Ι. Προπάνιον και βουτάνιον του εμπορίου:  //   // γ) Προοριζόμενα δι' ετέρας χρήσεις  // 27.12  // Βαζελίνη:  //   // Α. Ακατέργαστος:  //  // ΙΙΙ. Προοριζομένη δι' ετέρας χρήσεις  //   // Β. Ετέρα  // 27.13  // Παραφίνη, κηροί εκ πετρελαίου ή εξ ασφαλτούχων ορυκτών, οζοκηρίτης, κηρός εκ λιγνίτου, κηρός εκ τύρφης, υπολείμματα παραφινούχα («gatsch, «slack wax», κλπ.), έστω και κεχρωσμένα:  //   // Β. Λοιπά:  //   // Ι. Ακατέργαστα:  //  // γ) Προοριζόμενα δι' ετέρας χρήσεις  //   // ΙΙ. Μη κατονομαζόμενα  // 27.14  // Άσφαλτος εκ πετρελαίου, οπτάνθραξ εκ πετρελαίου και λοιπά υπολείμματα των ελαίων του πετρελαίου ή των ασφαλτούχων ορυκτών:  //   // Γ. Έτερα  //   //  (α) Η υπαγωγή σ' αυτή τη διάκριση υπόκειται στους όρους που θα καθορισθούν από τις αρμόδιες αρχές.  3. Οι εισαγωγές των προϊόντων πετρελαίου που προβλέπονται στην παράγραφο 1 τελούν υπό κοινοτική επιτήρηση.  4. Οι καταλογισμοί στις οροφές πραγματοποιούνται στο μέτρο που τα προϊόντα προσκομίζονται στο τελωνείο υπό την κάλυψη δηλώσεων περί θέσεως σε ελεύθερη κυκλοφορία.  5. Η κατάσταση εξαντλήσεως της οροφής διαπιστώνεται, στο επίπεδο της Κοινότητας, βάσει των εισαγωγών που καταλογίζονται υπό τους όρους που καθορίζονται στην παράγραφο 4.  6. Τα κράτη μέλη πληροφορούν την Επιτροπή για τις εισαγωγές που πραγματοποιούνται σύμφωνα με τους όρους που καθορίζονται ανωτέρω και σύμφωνα με την περιοδικότητα και εντός των προθεσμιών που αναφέρονται στο άρθρο 3.  Άρθρο 2  Από της υπερβάσεως σε κοινοτικό επίπεδο της οροφής που αναφέρεται στο άρθρο 1 παράγραφος 1, η Επιτροπή δύναται να επαναφέρει με κανονισμό, έως το τέλος του ημερολογιακού έτους, την είσπραξη των δασμών του Κοινού Δασμολογίου. Άρθρο 3  Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις καταλογισμών που πραγματοποιήθηκαν κατά τη διάρκεια του προηγούμενου μήνα. Κατόπιν αιτήσεως της Επιτροπής, ανακοινώνουν τις καταστάσεις καταλογισμών σύμφωνα με μια περιοδικότητα δεκαημέρου, οι δε καταστάσεις αυτές πρέπει να διαβιβάζονται εντός προθεσμίας πέντε εργάσιμων ημερών από της λήξεως κάθε δεκαημέρου.  Άρθρο 4  Για την εξασφάλιση της εφαρμογής του παρόντος άρθρου, η Επιτροπή λαμβάνει κάθε πρόσφορο μέτρο, σε στενή συνεργασία με τα κράτη μέλη.  Άρθρο 5  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 293 της 29. 12. 1972, σ. 4.  (2) ΕΕ αριθ. L 277 της 3. 10. 1973, σ. 2.  (3) ΕΕ αριθ. L 382 της 31. 12. 1980, σ. 1.